{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":11,"n_cols":6,"rows_kept":11,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Prijedlogu Pravilnika o izmjenama i dopunama Pravilnika o privremenoj javnobilježničkoj tarifi"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"GORDANA BRIŠEVAC IMPRIĆ","Na temelju članka 169. stavka 1. Zakona o javnom bilježništvu („Narodne novine“, broj 78/93., 29/94., 162/98., 16/07., 75/09., 120/16. i 57/22.) donosim","KOMENTAR JAVNE BILJEŽNICE RANKE SPEVEC- kolegica zbog tehničke pogreške nije uspjela staviti komentar pa isti dostavljam u njezino ime.\n\nStavljam primjedbu na čanak 1 i članak 2 Pravilnika o izmjenama i dopunama pravilnika o\nprivremenoj javnobilježničkoj tarifi po osnovi komparacije s odvjetničkom tarifom i porastom\ntroškova poslovanja.\nNaime, obzirom da bilježnici i odvjetnici u jednom segmentu tj. izradi ugovora rade isti posao, da\njavni bilježnici plaćaju na svaki obavljeni posao pdv i državnu pristojbu kojom država uprihodi\nznatan iznos , da imaju velike troškove koji su izazvani uvjetima poslovanja propisanih zakonom i\nto od veličine i kvalitete poslovnog prostora, opremljenosti, programa to je nerazumljiv ovakav\nmačehinski odnos prema javnim bilježnicima, koji ima za posljedicu pravo na nerazmjerno manji\niznos naknade od one koju imaju odvjetnici za isti posao.\nIzmjena Pravilnika prilika je da se izmijeni vrijednost boda od 10 kuna koja je uvedena prije 30\ngodina, odnosno izmijeni na 15,00 kuna tj. 2 eur-a. Davne 1995 godine kada smo počeli raditi\nprosječna neto plača je bila 1.800 kuna, a danas je 6.763 ( prema državnom zavodu za statistiku),\ndakle, da se uzme samo cijena radnika je tri puta veća. Usporedne podatke za papir, struju, tonere\nnisam tražila ali sam sigurna da su viši nego 3 puta. Unatoč svemu tome zakonodavac vrijednost\nboda zadržava na razini od 1995, odnosno 1,33 eur-a. Uz napomenu da je navedeni iznos u to\nvrijeme uključivao samo ovjeru potpisa, a danas uz to uključuje i dodatne poslove ( npr. Pri ovjeri\npotpisa ugovora obvezno je skeniranje istog te dostavljanje nadležnim poreznim upravama).\nNiže navodim podatke iz javnobilježničke i odvjetničke tarife iz koje proizlazi broj bodova i nagrada,\nkako slijedi:\n\nJAVNI BILJEŽNICI ODVJTNICI\n25 BODOVA (OD 0-663,61 EUR-A) 25 BODOVA( 0-331,00 EUR)\n50 BODOVA (663,62- 1.327,23 EUR-A) 50 BODOVA (331,00- 664,00 EUR)\n75 BODOVA (1.327,24- 6.636,14 EUR-A) 75 BODOVA (664,00- 1.327,00\nEUR)\n100 BODOVA (6.636,15- 9954,21 EUR-A 100 BODOVA (1.327,00-13.273,00\nEUR)\n\nOd 100 do 250 bodova je nemoguća usporedba jer odvjetnička tarifa za razliku od javnobilježničke\nne poznaje razred od 125 bodova,150 bodova ,175 bodova,200 bodova i 225 bodova.\n\n250 BODOVA (39.816- 46.452,00 EUR-a) 250 BODOVA (13273-33.182,00 EUR)\n500 BODOVA na iznos od 318.534,76 EUR-A 500 BODOvA ( 33.182,00- 66.365,00 EUR)\n\nKod javnih bilježnika iznad iznosa od 53.089,13 eura ( 300 bodova) povećava se nagrada za 5 bodova\nza svakih započetih 6.636,14 eura tj. 1 bod za svakih 1.327,22 eura.\nZa razliku odvjetnicima tek iznad iznosa 66,365,00 eura ( 500 bodova) raste nagrada za 1 bod i to za\nsvakih 1.000,00 kuna tj. 132,7 eura.\nBudući da je 1 bod po prijedlogu izmjene javnobilježničke tarife 1,33 eura ( dakle kao i prije 30\ngodine), a 1 bod po odvjetničkoj tarifi od 28.10.2022. iznosi 15 kuna tj 2 eur-a ) to bi kalkulacija\nizgledala ovako:\nUkoliko sačinjavate kupoprodajni ugovor čija je vrijednost 660 eura, platit će te kod odvjetnika\n100.00 eur-a (50 bodova) ako je ugovor o diobi ili slično, a ako je kupoprodajni ili darovni ugovor 25%\nviše tj, 125 ,00 eura, a ukoliko kod bilježnika sačinjavate bilo koji ugovor, uključujući kupoprodaji\nplatit će te 33,25 eur-a ( 25 bodova) tj. 4 puta manje ili 400 posto manje.\nUkoliko sačinjavate kupoprodajni ugovor čija je vrijednost 1.300,00 eura, platit će te kod odvjetnika\n150.00 eur-a, (75 bodova) ako je ugovor o diobi ili slično, a ako je kupoprodajni ili darovni ugovor\n25% više tj, 187 ,00 eura, ukoliko pak radite kupoprodaji ugovor kod bilježnika platit će te 66,36 eur-\na (50 bodova) tj. novčano 2 do 3 puta ili 200 do 300 posto manje.\nUkoliko sačinjavate kupoprodajni ugovor čija je vrijednost 6.500,00 eura, platit će te kod odvjetnika\n200, eur-a, (100 bodova) ako je ugovor o diobi ili slično, a ako je kupoprodajni ili darovni ugovor 25%\nviše tj, 250 ,00 eura, a ukoliko sačinjavate kupoprodaji ugovor kod bilježnika platit će te 99,54 eur-a\n(75 bodova) tj. 2 puta manje ili 200 posto manje.\nDakle, nerazmjerno je velika razlika u broju bodova za istu vrijednost pravnog posla kao i\nvrijednosti samog boda.\nNa iznos od 66.365,00 eur-a odvjetnik će naplatiti 1.000 eur-a ( 500 bodova) odnosno ili 1250 eur-a\n625 bodova, dok će javni bilježnik za isti pravni posao biti nagrađen sa 305 bodova ili 418,09 eur-a tj\ndva do tri puta manje)\nDa bi javni bilježnik mogao zaraditi 500 bodova, a time iznos od 670,41 EUR-a mora izraditi ugovor\nna iznos od 318.534,76 eura. Takav isti ugovor na iznos od 318.534,76 eura kod odvjetnika bi iznosio\n500 bodova plus 1899 bodova tj 2399 bodova odnosno 4.776,00 eura ( bez uvećanja boda za 25 %\nkod kupoprodajnih ugovora)\nMislim da je izneseno dovoljno komparacija iz kojih je vidljiv neprihvatljiv nesrazmjer, a zbog kojeg\nbi trebalo u javnobilježničkoj tarifi povisiti vrijednost boda na 2 eura, te izraditi nove bodovne\nrazrede. Prvenstveno, one razrede koji su obuhvaćeni manjim brojem bodova npr. da 50 bodova\npripada za pravni posao iznosa iznad 331 eur-a ( kao kod odvjetnika), umjesto na iznos preko\n663,62 EUR-a.\nTakođer, iako ovim izmjenama Pravilnika nisu mijenjane druge odredbe Pravilnika koristim priliku da\nskrenem pažnju da je 30. listopada 2015. godine javnim bilježnicima ukinuo pravo na sve troškove,\npa javni bilježnik nema pravo na trošak fotokopiranja. Tako, npr. ako dođe stranka da ovjeri potpis\n\nna knjizi od 100 stranica, platit će 30 kuna za ovjeru, a ako želi istovremenu presliku te knjige, platit\nće te još 10 kuna. U navedenih 10 kuna uključena je uz ovjeru i vrijednost utrošenog papira i tonera\nza 200,00 kopiranih stanica, što ne pokriva trošak radnika i toner, a kamo li papir. Tako da bi\nizmjenom pravilnika trebalo vratiti pravo na naknadu troškova za papir. Ovo tim više što su cijene\npapira i tonera strašno porasle, a izmjenama ovršnog zakona samo javni bilježnici, za razliku od\nostalih sudionika u postupku ovrhe ( ovrhovoditelj, sud…) rade, ne samo u digitalnom već i\npapirnatom obliku te printaju velike količine dokumentacije koje šalju ovršeniku putem pošte.\nJavni bilježnik također ima obvezu otići na teren radi ovjere potpisa izvan javnobilježničkog ureda, a\nnema pravo na trošak benzina niti amortizaciju. Ponekad pri tome pređe 30 do 40 kilometara, za\nšto nema pravo na nikakvu naknadu troškova. U svrhu predlaganih izmjena zakona prilikom\nusklađenja zemljišnih knjiga javni bilježnik će još više morati izlaziti na teren, a nema plaćen benzin\nniti amortizaciju. Mislim da su javni bilježnici jedina profesija u kojoj ne postoji pravo na naknadu\nrealnog troška.\nKolege odvjetnici imaju pravo na „za upotrebu vlastitog automobila na nagradu u visini 30 posto\ncijene bezolovnog benzina od 98 oktana za svaki prevaljeni kilometar“.\nNadalje, javnim bilježnicima je za utrošeni sat na terenu priznata naknada od 160 bodova, dok je\nodvjetnicima 250 bodova. Kako je cijena rada prisjednika koji može obaviti posao van\njavnobilježničkog ureda ili zamijeniti javnog bilježnika za vrijeme odsustva iz ureda narasla više od\ndva puta unatrag 20 godina, to bi javnobilježničku nagradu bilo nužno povisiti i u tom dijelu.\n\nU smislu navedenog predlažem da se ovom izmjenom odredi kao vrijednost boda 2 eur-a, te da se\nnagrada javnih bilježnika približi nagradi odvjetnika, razumijevajući okolnost da iste trebaju biti\nniže jer je u cijeni javnobilježničke usluge uključena uz pdv i državna pristojba.","Nije prihvaćen","Prijedlozi se primaju na znanje i razmatrat će se kod donošenja nove Javnobilježničke tarife. \nPredmet predloženih izmjena Pravilnika o privremenoj javnobilježničkoj tarifi prvenstveno je zamjena iznosa propisanih u kunama iznosima u eurima."]
[2,"GORDANA BRIŠEVAC IMPRIĆ","Na temelju članka 169. stavka 1. Zakona o javnom bilježništvu („Narodne novine“, broj 78/93., 29/94., 162/98., 16/07., 75/09., 120/16. i 57/22.) donosim","Slažem se s kolegom da javnobilježničke nagrade treba prilagoditi hrvatskoj stvarnosti i općenito stanju javnobiljženičke službe, a imajući u vidu da veći dio javnih bilježnika živi od „redovnih javnobilježničkih poslova“ poput ovjera potpisa, preslika isprava, podnošenja prijedloga za upis u zemljišne knjige, ovrha, jednostavnih ugovora (koje u manjim sredinama-osim Zagreba i možda još dva ili tri grada- stranke ne žele raditi u javnobilježničkim uredima zbog previsokih cijena). Nadalje, ovaj prijedlog usmjeren je i na mijenjanje negativnog stava javnosti o javnobilježničkoj službi, koji je takav upravo zbog visine nagrada za solemnizacije i izrade javnobilježničkih akta, a sigurno ne cijena ovjere potpisa, podnošenja prijedloga za upis u zemljišne knjige i sl. \n\nJavnobilježnički akti se u većini slučajeva odnose na pravne poslove vezane uz nekretnine i trgovačka društva, a radi se o jednostavnijim aktima čija je cijena za veliku većinu građana i pravnih osoba u Republici Hrvatskoj previsoka, zbog čega se događa da stranke u većini slučajeva ne žele da im javni bilježnici rade ugovore. \n\nSlijedom navedenog, ovaj prijedlog ide u smjeru da troškovi za javnobilježničke akte za složenije poslove budu u okviru dosadašnjih, a troškovi za javnobilježničke akte za jednostavnije poslove znatno niži od dosadašnjih.\n\nS druge strane, nagrade za redovne poslove poput ovjera potpisa, podnošenja prijedloga za upis u zemljišne knjige, ovršnih postupaka su podcijenjeni. Primjerice službenik koji radi samo  na ovjerama potpisa i podnošenju prijedloga za upis u zemljišne knjige, ne može uprihoditi iznos koji bi bio dovoljan za isplatu njegove plaće i troškova radnog mjesta. \n\nRecimo u Republici Sloveniji je taj problem riješen na način da cijena ovjere potpisa ovisi o vrijednosti pravnog posla. \n\nStoga ovaj prijedlog ide u smjeru da bi, ili trebalo izmijeniti cijeli Pravilnik o privremenoj javnobiljženičkoj tarifi, ili ukoliko se držimo promjena samo predloženih članaka Pravilnika, uvažiti naše primjedbe.\n\nUkoliko se držimo promjena predloženih članaka predlaže se primjerice:\n1/ uvesti dvije vrste bodova, npr. bodove za javnobilježničke akte i bodove za ostale javnobilježničke poslove.  \nVrijednost boda za javnobilježničke akte iznosi predloženih 1,33 eura dok bi vrijednost boda za ostale javnobilježničke poslove trebala iznositi 2,00 eura. \n2/Sastavljanje javnobilježničkih akta podijeliti na dvije grupe, recimo javnobilježničke akte za jednostavne poslove i javnobilježničke akte za složenije poslove.\n\nPRIMJERI USPOREDBI  PRIJEDLOGA I VAŽEĆE TARIFE\n\nPRIMJER 2/ Prema sadašnjoj tarifi za ugovor o kupoprodaji nekretnine u vrijednosti od  20.000 eura javnobilježnička nagrada iznosila je 232,26 eur,  prema objavljenom prijedlogu iznosila bi 232,75 eura, a prema našem prijedlogu iznosila bi 133,00 eura.\nPRIMJER 1/ Prema sadašnjoj tarifi za ugovor o kupoprodaji nekretnine u vrijednosti od  50.000 eura javnobilježnička nagrada iznosila je 398,17 eura,  prema objavljenom prijedlogu iznosila bi 399,00 eura, a prema ovom prijedlogu iznosila bi 199,50 eura.\nIz navedenog proizlazi da za ugovor o kupoprodaji nekretnine vrijednosti od 50.000,00 eura, stranka kod javnog bilježnika treba platiti ukupni iznos od 577,00 eura, tj. polovicu prosječne plaće u Republici Hrvatskoj. Od navedenih 577,00 eura;  iznos od 398,17 eura odnosi se na javnobilježničku nagradu, pristojba je 79,63 eura, a PDV 99,54 eura. Zbog navedenog ozbiljno bi trebalo razmotriti i da li uopće plaćati pristojbe na javnobilježničke akte i druge radnje ili barem ozbiljno reducirati iznose istih. To čak ne bi uvelike utjecalo na prihode državnog proračuna jer kada strankama kažemo cijenu ugovora, ne žele da ga mi radimo, već odlaze odvjetnicima ili ga pokušavaju sami napraviti.\n\nPRIJEDLOG TARIFE ZA AKTE\n1/ ZA SASTAVLJANJE JAVNOBILJEŽNIČKIH AKATA KOJI SE TIČU UOBIČAJENIH POSLOVA VEZANIH UZ NEKRETNINE, JEDNOSTAVNIH UGOVORA KOJI SE TIČU TRGOVAČKIH DRUŠTAVA I DRUGIH JEDNOSTAVNIH UGOVORA KOJI SU STANDARDIZIRANI ILI UOBIČAJENI U JAVNOBILJEŽNIČKOM POSLOVANJU\n\nVRIJEDNOST U EURIMA  BROJ BODOVA\n           0-10.000                     50\n10.001-25.000          100 \n25.001-50.000          150\n50.001-100.000                                    200\nAko vrijednost predmeta službene radnje prelazi iznos od 100.000,00 eura javni bilježnik ima pravo pored nagrade od 200 bodova i na dodatnu nagradu od 5 bodova za svakih započetih 10.000,00 eura, ali ne više od 2.000,00 bodova\n2/ ZA SASTAVLJANJE JAVNOBILJEŽNIČKIH AKATA KOJI SE ODNOSE NA SLOŽENE UGOVORE KOJI PO SVOM SADRŽAJU IZLAZE IZ OKVIRA UOBIČAJENIH JEDNOSTAVNIH PRAVNIH POSLOVA ODNOSNO KOJI PO SVOM SADRŽAJU NISU STANDARDIZIRANI ILI UOBIČAJENI U PRAKSI JAVNOM BILJEŽNIKU PRIPADA NAGRADA\nVRIJEDNOST U EURIMA  BROJ BODOVA\n           0-10.000     100\n10.001-25.000          150 \n25.001-50.000          250\n50.001-100.000                                     300\n Ako vrijednost predmeta službene radnje prelazi iznos od 100.000,00 eura javni bilježnik ima pravo pored nagrade od 300 bodova i na dodatnu nagradu od  10 bodova za svakih započetih 10.000,00 eura, ali ne više od 4.000 bodova","Nije prihvaćen","Prijedlozi se primaju na znanje i razmatrat će se kod donošenja nove Javnobilježničke tarife. \nPredmet predloženih izmjena Pravilnika o privremenoj javnobilježničkoj tarifi prvenstveno je zamjena iznosa propisanih u kunama iznosima u eurima."]
[3,"HRVATSKA JAVNOBILJEŽNIČKA KOMORA","Na temelju članka 169. stavka 1. Zakona o javnom bilježništvu („Narodne novine“, broj 78/93., 29/94., 162/98., 16/07., 75/09., 120/16. i 57/22.) donosim","PRIMJEDBE NA PRIJEDLOG PRAVILNIKA O IZMJENAMA I DOPUNAMA PRAVILNIKA O PRIVREMENOJ JAVNOBILJEŽNIČKOJ TARIFI\n\nOPĆENITO\nHrvatska javnobilježnička komora (dalje: Komora) je vrlo iznenađena da je ovakav prijedlog uopće podnesen u proceduru e-savjetovanja prvenstveno jer za isti nije zatraženo prethodno mišljenje Komore, a koje je bilo nužno zatražiti sukladno čl. 116. Zakona o javnom bilježništvu.\nNadalje, budući da uz prijedlog nije priloženo nikakvo obrazloženje za isti nije niti sasvim jasno što se istim želi postići iako se može naslutiti da je primarna svrha prijedloga da se Pravilnik o privremenoj javnobilježničkoj tarifi uskladi sa činjenicom uvođenja eura kao službene valute u Republici Hrvatskoj.\nAko je doista to svrha ovog prijedloga, usklađenje sa eurom, onda je komentar Komore da je isti apsolutno zakasnio. Ako već nije bilo vremena da se donese nova tarifa propisana čl. 161. do čl. 168. Zakona o javnom bilježništvu ili da se postojeća tarifa uskladi sa eurom do 1. siječnja 2023.g. onda se trebalo suzdržati od bilo kakvih izmjena do donošenja nove i suvremene javnobilježničke tarife. Javni bilježnici već više od mjesec dana obračunavaju i naplaćuju svoje usluge (kao i pristojbe) u eurima primjenjujući pravila o preračunavanju propisanih Zakonom o uvođenju eura kao službene valute u Republici Hrvatskoj i apsolutno nitko nije oštećen takvom naplatom, stoga su ovakve hitne i čak niti polovične intervencije u postojeću tarifu jednostavno beskorisne.","Nije prihvaćen","Prethodno mišljenje Komore na prijedlog Pravilnika o izmjenama i dopunama Pravilnika o privremenoj javnobilježničkoj tarifi zatražit će se sukladno odredbi članka 161. Zakona o javnom bilježništvu prije donošenja predmetnog Pravilnika."]
[4,"HRVATSKA JAVNOBILJEŽNIČKA KOMORA","Na temelju članka 169. stavka 1. Zakona o javnom bilježništvu („Narodne novine“, broj 78/93., 29/94., 162/98., 16/07., 75/09., 120/16. i 57/22.) donosim,\nČlanak 1. ","Članak 1.\nPreračunavanjem postojećih razreda vrijednosti iz kuna u euro ispravno je primijenjen tečaj preračunavanja određen Zakonom o uvođenju eura kao službene valute u Republici Hrvatskoj i na sam matematički izračun Komora nema primjedbi. Međutim kada se vidi rezultat takvog određivanja razreda vrijednosti iz istog je razvidno da tarifa postaje vrlo teško razumljiva čak i onima koji bi po njoj trebali ubirati prihod, a kamo li onima koji bi po njoj trebali snositi neke troškove. Kod određivanja razreda vrijednosti ili iznosa nekih naknada ili pristojbi nekim zakonom, pravilnikom ili nekim drugim propisom treba voditi računa da iznosi koji se propisuju budu jasni, logični i što je moguće elegantnije određeni, ukratko sve što ovaj prijedlog nije, a sa ciljem da adresatima koji će ili ostvarivati određeni prihod odnosno snositi troškove po tim propisima bude što moguće jasnije o kojim iznosima se radi. Predlaže se Predlagatelju da se pri određivanju razreda vrijednosti inspirira sa vlastitim prijedlogom Pravilnika o obliku i sadržaju bjanko zadužnice gdje je napušteno načelo čisto mehaničkog preračunavanja iznosa i gdje su se iznosi u eurima propisali vrlo elegantno i logično i u skladu sa stvarnim životnim potrebama.","Nije prihvaćen","Prijedlozi se primaju na znanje i razmatrat će se kod donošenja nove Javnobilježničke tarife. \nPredmet predloženih izmjena Pravilnika o privremenoj javnobilježničkoj tarifi prvenstveno je zamjena iznosa propisanih u kunama iznosima u eurima."]
[5,"DORIJAN JAGAČIĆ","Na temelju članka 169. stavka 1. Zakona o javnom bilježništvu („Narodne novine“, broj 78/93., 29/94., 162/98., 16/07., 75/09., 120/16. i 57/22.) donosim,\nČlanak 1. ","Javnobilježničke tarife treba prilagoditi hrvatskoj stvarnosti. \nDakle predlažem sljedeće izmjene: \nAko vrijednost predmeta službene radnje iznosi\n\nod eura        do  eura          bodova\n\n     0               663,61           12\n\n663,62           1.327,23        25\n\n1.327,24        6.636,14        35\n\n6.636,15        9.954,21        50\n\n9.954,22        13.272,28      60\n\n13.272,29      19.908,42      75\n\n19.908,43      26.544,56      85\n\n26.544,57      33.180,70      100\n\n33.180,71      39.816,84      110\n\n39.816,85      46.452,98      120\n\n46.452,99      53.089,12      150\n\n2. Ako vrijednost predmeta službene radnje prelazi iznos od 53.089,12 eura, javni bilježnik ima pravo, pored nagrade od 150 bodova i na dodatnu nagradu od 3 bodova za svakih započetih 6.636,14 eura u dijelu u kojem vrijednost predmeta službene radnje prelazi iznos od 53.089,12 eura.“.","Nije prihvaćen","Prijedlozi se primaju na znanje i razmatrat će se kod donošenja nove Javnobilježničke tarife. \nPredmet predloženih izmjena Pravilnika o privremenoj javnobilježničkoj tarifi prvenstveno je zamjena iznosa propisanih u kunama iznosima u eurima."]
[6,"Konstantin Dika","Na temelju članka 169. stavka 1. Zakona o javnom bilježništvu („Narodne novine“, broj 78/93., 29/94., 162/98., 16/07., 75/09., 120/16. i 57/22.) donosim,\nČlanak 1. ","Ministarstvo pravosuđa i uprave bi trebalo iskoristiti ovu priliku, kad ionako kasne sa usklađenjem javnobilježničke tarife, pa iznose na koje se VPS odnosi odrediti u okruglim, lako pamtljivim, ciframa/brojevima/iznosima. Dakle ne \"do 663,61\" nego \"do 660\" ili \"do 700.\" Iskustvo je pokazalo da kad se radi sa strankama, pogotovo neukim strankama, njima je bitno da imaju jasni (koliko toliko) zaokruženi iznos o kojem trebaju misliti kad im bilježnik daje uputu i procjenu njihovih troškova. Dakle, predlažem da se \"do eura\" iznosi zaokruže zbog preglednosti i predvidivosti cijene javnobilježničke usluge za stranke, a da se \"od eura\" iznosi prilagode prethodnom \"do eura\" iznosu + 1 cent.","Nije prihvaćen","Prijedlozi se primaju na znanje i razmatrat će se kod donošenja nove Javnobilježničke tarife. \nPredmet predloženih izmjena Pravilnika o privremenoj javnobilježničkoj tarifi prvenstveno je zamjena iznosa propisanih u kunama iznosima u eurima."]
[7,"HRVATSKA JAVNOBILJEŽNIČKA KOMORA","Na temelju članka 169. stavka 1. Zakona o javnom bilježništvu („Narodne novine“, broj 78/93., 29/94., 162/98., 16/07., 75/09., 120/16. i 57/22.) donosim,\nČlanak 2.","Članak 2.\nI u ovom članku Komora nema primjedbi na matematički izračun. 10,00 kuna doista iznosi 1,33 eura. Međutim ono što je razočaravajuće pa i pomalo zabrinjavajuće jest upravo činjenica da je bod određen u iznosu od 1,33 eura. To pogotovo kada je drugim pravnim profesionalcima odobreno značajno povećanje vrijednosti boda. Misli se naravno na odvjetnike. U ovom javnom savjetovanju Komora će samo podsjetiti Predlagatelja u vezi vrijednosti boda i još jednom upozoriti da će sa ovakvom vrijednosti boda vrlo brzo doći u pitanje uredno obavljanje javnobilježničke službe kao i obavljanje povjerenih poslova jer će javni bilježnici vrlo teško zadržati, a još teže zaposliti novi stručni kadar koji ne samo potreban već i nužan za obavljanje tih poslova.","Nije prihvaćen","Prijedlozi se primaju na znanje i razmatrat će se kod donošenja nove Javnobilježničke tarife. \nPredmet predloženih izmjena Pravilnika o privremenoj javnobilježničkoj tarifi prvenstveno je zamjena iznosa propisanih u kunama iznosima u eurima."]
[8,"SNJEŽANA PLAVETIĆ ZRNIĆ","Na temelju članka 169. stavka 1. Zakona o javnom bilježništvu („Narodne novine“, broj 78/93., 29/94., 162/98., 16/07., 75/09., 120/16. i 57/22.) donosim,\nČlanak 2.","Vrijednost boda bi trebala biti barem 2,00 eura, obzirom na protek godina od donošenja Tarife i obzirom na brojne inflacije koje su naročito u zadnje vrijeme jako izražene.","Nije prihvaćen","Prijedlog se prima na znanje i razmotrit će se kod donošenja nove Javnobilježničke tarife. \nPredmet predloženih izmjena Pravilnika o privremenoj javnobilježničkoj tarifi prvenstveno je zamjena iznosa propisanih u kunama iznosima u eurima."]